CELEX: 32007R0943
Language: fi
Date: 2007-08-08
Title: Komission asetus (EY) N:o 943/2007, annettu 8 päivänä elokuuta 2007 , kuivatuista luumuista tuottajille maksettavasta vähimmäishinnasta ja luumujen tuotantotuen määrästä markkinointivuonna 2007/2008

9.8.2007   
            
            
               FI
            
            
               Euroopan unionin virallinen lehti
            
            
               L 208/3
            
         
      KOMISSION ASETUS (EY) N:o 943/2007,
   annettu 8 päivänä elokuuta 2007,
   kuivatuista luumuista tuottajille maksettavasta vähimmäishinnasta ja luumujen tuotantotuen määrästä markkinointivuonna 2007/2008
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1) ja erityisesti sen 6 b artiklan 3 kohdan ja 6 c artiklan 7 kohdan,
   sekä katsoo seuraavaa:
   
               (1)
            
            
               Neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tukijärjestelmän osalta 29 päivänä elokuuta 2003 annetun komission asetuksen (EY) N:o 1535/2003 (2) 3 artiklan 1 kohdan d alakohdassa vahvistetaan kuivattujen luumujen markkinointivuoden alkamis- ja päättymispäivä.
            
         
               (2)
            
            
               Tuotteet, joille vahvistetaan vähimmäishinta ja tuki, määritellään neuvoston asetuksen (EY) N:o 2201/96 soveltamista koskevista yksityiskohtaisista säännöistä kuivattujen luumujen tukijärjestelmän osalta 3 päivänä maaliskuuta 1999 annetun komission asetuksen (EY) N:o 464/1999 (3) 3 artiklassa, ja kyseisen asetuksen 2 artiklassa esitetään vaatimukset, jotka näiden tuotteiden on täytettävä.
            
         
               (3)
            
            
               Sen vuoksi olisi vahvistettava kuivattujen luumujen vähimmäishinta markkinointivuodeksi 2007/2008 asetuksen (EY) N:o 2201/96 6 b artiklassa vahvistettujen perusteiden mukaisesti ja kuivattujen luumujen tuotantotuki markkinointivuodeksi 2007/2008 asetuksen (EY) N:o 2201/96 6 c artiklassa vahvistettujen perusteiden mukaisesti.
            
         
               (4)
            
            
               Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Markkinointivuonna 2007/2008 asetuksen (EY) N:o 2201/96 6 a artiklan 2 kohdassa tarkoitettu vähimmäishinta tuottajalta lähtiessä on 1 935,23 euroa nettotonnilta kuivattuja Ente-lajikkeen luumuja.
   Markkinointivuonna 2007/2008 asetuksen (EY) N:o 2201/96 6 a artiklan 1 kohdan mukaisen tuotantotuen määrä on 681,79 euroa nettotonnilta kuivattuja luumuja.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä elokuuta 2007.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 297, 21.11.1996, s. 29. Asetus sellaisena kuin se on viimeksi muutettuna asiakirjalla Bulgarian tasavallan ja Romanian liittymisehdoista ja niiden sopimusten mukautuksista, joihin Euroopan unioni perustuu (EUVL L 157, 21.6.2005, s. 203).
   
      (2)  EUVL L 218, 30.8.2003, s. 14. Asetus sellaisena kuin se on viimeksi muutettuna asetuksella (EY) N:o 1663/2005 (EUVL L 267, 12.10.2005, s. 22).
   
      (3)  EYVL L 56, 4.3.1999, s. 8. Asetus sellaisena kuin se on muutettuna asetuksella (EY) N:o 2198/2003 (EUVL L 328, 17.12.2003, s. 20).